text: [{"text_idx": "#000000", "text": "Vit mugu alti\u0301\u00f0 ver\u00f0a a\u0301 var\u00f0haldi"}, {"text_idx": "#000001", "text": "Forsi\u0301\u00f0aYmisktVit mugu alti\u0301\u00f0 ver\u00f0a a\u0301..."}, {"text_idx": "#000003", "text": "Mannar\u00e6ttindi eru teir karmar, i\u00f0 tryggja, at vit kunnu hugsa, tosa og liva fri\u0301tt og trygt. Men mannar\u00e6ttindi eru samb\u00e6rt heimsyvirly\u0301singini eisini so no\u0301gv anna\u00f0. Ta\u00f0 er m.a. r\u00e6tturin til u\u0301tbu\u0301gving, vallutt\u00f8ku, hvi\u0301ld, r\u00e6ttartrygd, ognarr\u00e6tt, at giftast, at stovna familju og r\u00e6ttin at liva, sum vit vilja."}, {"text_idx": "#000004", "text": "Sjeyti a\u0301r eru li\u00f0in si\u0301\u00f0ani ST, vi\u00f0 ti\u0301 m\u00e6tu Eleanor Roosevelt a\u0301 odda, fekk or\u00f0a\u00f0 og samtykt heimsyvirly\u0301singina fyri mannar\u00e6ttindum. Og vit kunnu li\u0301ta aftur a\u0301 og vi\u00f0urkenna, at sto\u0301ra framstig eru tikin fyri at veita enn fleiri menniskjum mannar\u00e6ttindi."}, {"text_idx": "#000005", "text": "Hetta eru ti\u0301verri ikki sja\u0301lvs\u00f8gd r\u00e6ttindi. Men naka\u00f0, sum vit hava bargt hart fyri at vinna, tryggja, var\u00f0veita og ikki missa aftur seinastu sjeyti a\u0301rini."}, {"text_idx": "#000006", "text": "Ho\u0301ast vit i\u0301 vesturheiminum ti\u0301betur eru komin r\u00e6ttuliga langt a\u0301 lei\u00f0 hesum vi\u00f0vi\u0301kjandi, liva ti\u0301anverri framvegis fleiri fo\u0301lk uttan mannar\u00e6ttindi kring heimin, enn vi\u00f0 r\u00e6ttindum. Ta\u00f0 hevur eisini vi\u0301st seg, at hesi vunnu mannar\u00e6ttindi eru sa\u0301rbar. Tey kunnu l\u00e6tt takast fra\u0301 okkum aftur. Bara vi\u00f0 einum pennastroki. Eisini her i\u0301 vesturheiminum. Eisini heima i\u0301 F\u00f8royum."}, {"text_idx": "#000007", "text": "Ti\u0301 mugu vit alti\u0301\u00f0 vera a\u0301 var\u00f0haldi og ikki leggja okkum aftura\u0301 og v\u00e6nta, at vunnin mannar\u00e6ttindi eru \u00e6vig og ikki kunnu vera i\u0301 vanda fyri skiftandi makthavarum. Ti\u0301 ta\u00f0 eru tey!"}, {"text_idx": "#000008", "text": "Me\u00f0an samfelagi\u00f0 broytist og mennist, taka vit n\u00f8kur fet fram og n\u00f8kur aftur. Ti\u0301 try\u0301st skapar mo\u0301ttry\u0301st. Men i\u0301 si\u0301\u00f0sta enda, so eri eg vo\u0301nri\u0301kur og haldi eins og Martin Luther King Jr. a\u0301 sinni, at moralski bogin a\u0301 universinum er langur, men hann bogar mo\u0301ti r\u00e6ttvi\u0301si."}, {"text_idx": "#000009", "text": "So nu\u0301 vit hei\u00f0ra seytia\u0301radegnum hja\u0301 hesari ty\u0301\u00f0andi heimsyvirly\u0301sing, mugu vit ikki gevast fyrr enn \u00f8ll menniskju i\u0301 hv\u00f8rjum kro\u0301ki kring allan heimin eru tryggja\u00f0i full mannar\u00e6ttindi. Vit mugu aldrin geva upp, og vit mugu onganti\u0301\u00f0 taka r\u00e6ttindi og r\u00e6ttvi\u0301si fyri givi\u00f0. Heldur ikki i\u0301 F\u00f8royum. Hjartaliga tillukku vi\u00f0 degnum, manna\u00e6ttin!"}, {"text_idx": "#000010", "text": "Les fleiri huglei\u00f0ingar um mannar\u00e6ttindi HER"}, {"text_idx": "#000011", "text": "Gjaldstreytir Privatli\u0301vspolitikkur og farspor 3D Secure"}, {"text_idx": "#000012", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u.\nTu\u0301 kann lesa meria um okkara cookies i\u0301 stillingunum her."}, {"text_idx": "#000013", "text": "Vit ny\u0301ta cookies fyri at geva t\u00e6r eina betri uppliving av okkara heimasi\u0301\u00f0u."}, {"text_idx": "#000014", "text": "Tu\u0301 kann lesa meria um okkara cookies i\u0301 stillingunum her."}, {"text_idx": "#000015", "text": "Okkara heimasi\u0301\u00f0a ny\u0301tir cookies fyri at geva t\u00e6r eina betri bru\u0301kara uppliving sum gj\u00f8rligt, sum samstundis er vi\u00f0 til at gera ti\u0301na fer\u00f0 a\u0301 si\u0301\u00f0uni so go\u0301\u00f0a sum m\u00f8guligt. Tu\u0301 kann alti\u0301\u00f0 broyta uppa\u0301 ti\u0301nar stillingar av cookies. Les meira i\u0301 okkara privatli\u0301vspolitiki."}, {"text_idx": "#000016", "text": "Hetta eru ney\u00f0ugar cookies sum gera teir grundleggjandi stillingar a\u0301 heimasi\u0301\u00f0uni, so at allar funkur virka sum t\u00e6r skulu. Ta\u00f0 ber ikki til at fra\u0301velja hesi farspor."}, {"text_idx": "#000017", "text": "Um tu\u0301 fra\u0301biir t\u00e6r hesar cookies, kann tu\u0301 koma u\u0301t fyri at einkultar funkur ikki virka sum t\u00e6r skulu."}, {"text_idx": "#000019", "text": "Lat hesa cookies vera aktiva fyri at hja\u0301lpa okkum at gera si\u0301\u00f0una betri."}, {"text_idx": "#000020", "text": "Vinarliga loyv ney\u00f0ugar cookies a\u0301\u00f0renn so vit kunnu goyma ti\u0301nar stillingar!"}, {"text_idx": "#000021", "text": "Si\u0301 meira upply\u0301singar a\u0301 okkara si\u0301\u00f0u um privatli\u0301vspolitikk"}]